స‌చిన్ పైలట్

స‌చిన్ పైల‌ట్ భారతదేశానికి చెందిన రాజకీయ నాయకుడు, రాజస్తాన్‌ మాజీ ఉప ముఖ్యమంత్రి. అతను మన్మోహన్ సింగ్ ప్రభుత్వంలో కేంద్ర సహాయ మంత్రిగా పనిచేశాడు. అతను 2023 ఆగస్టు 20న కాంగ్రెస్ వర్కింగ్ కమిటీ సభ్యుడిగా నియమితుడయ్యాడు.

జననం, విద్యాభాస్యం
సచిన్ పైలట్ 1977 సెప్టెంబరు 7న సహరాన్పూర్, ఉత్తర్ ప్రదేశ్ రాష్ట్రంలో రాజేష్ పైలట్ (మాజీ కేంద్ర మంత్రి), రమ పైలట్ దంపతులకు జన్మించాడు. అతను పూర్వీకులది ఉత్తరప్రదేశ్ లోని వైద్ పుర. సచిన్ న్యూ ఢిల్లీలోని ఎయిర్ ఫోర్స్ బాల్ భారతి పాఠశాలలో పదవ తరగతి వరకు, సెయింట్ స్టీఫెన్స్ కాలేజీలో బీఏ వరకు చదివాడు. అతను అమెరికాలోని యూనివర్సిటీ ఆఫ్ పెన్సిల్వేనియా నుండి ఎంబీఏ పూర్తి చేశాడు.

రాజకీయ జీవితం
రాజేష్ పైలట్ 2004లో దౌసా లోక్‌సభ నియోజకవర్గం నుంచి భారత జాతీయ కాంగ్రెస్ నుండి పోటీ చేసి తొలిసారి ఎంపీగా గెలిచాడు. అతను వయస్సు అప్పుడు 26 ఏళ్ళు, అతను అతిపిన్న వయస్సులో ఎంపీగా గెలిచి రికార్డు సృష్టించాడు. అతను 2009లో అజ్మీర్ లోక్‌సభ నియోజకవర్గం నుంచి భారత జాతీయ కాంగ్రెస్ నుండి పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి కిరణ్ మహేశ్వరి పై ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు. రాజేష్ పైలట్ యూపీఏ ప్రభుత్వంలోని మన్మోహన్ సింగ్ క్యాబినెట్ లో కేంద్ర సమాచార & ప్రసార శాఖ మంత్రిత్వ శాఖ & కార్పొరేట్ వ్యవహారాల మంత్రిత్వ శాఖల సహాయమంత్రిగా పనిచేశాడు. అతను 2009లో అజ్మీర్ లోక్‌సభ నియోజకవర్గం నుంచి పోటీ చేసి ఓటమి పాలయ్యాడు. రాజేష్ పైలట్ 2018 రాజస్థాన్ అసెంబ్లీ ఎన్నికల్లో టోంక్ అసెంబ్లీ నియోజకవర్గం నుంచి పోటీ చేసి ఎమ్మెల్యేగా ఎన్నికై రాజస్థాన్ ఉప ముఖ్యమంత్రిగా బాధ్యతలు నిర్వహించాడు.

పోటీ చేసిన స్థానాలు, ఫలితం
  ఎన్నికలు పార్టీ  పార్లమెంట్  నియోజకవర్గం  ఫలితం 2004 పార్లమెంట్ ఎన్నికలు కాంగ్రెస్ పార్టీ లోక్‌సభ దౌసా లోక్‌సభ నియోజకవర్గం 2009 పార్లమెంట్ ఎన్నికలు  అజ్మీర్ లోక్‌సభ నియోజకవర్గం 2014 పార్లమెంట్ ఎన్నికలు  2018 రాజస్థాన్ అసెంబ్లీ ఎన్నికలు కాంగ్రెస్ పార్టీ రాజస్థాన్ అసెంబ్లీ టోంక్ అసెంబ్లీ నియోజకవర్గం 

రాజస్థాన్ రాజకీయ సంక్షోభం
రాజస్థాన్‌లో అధికార కాంగ్రెస్‌ పార్టీ రెండు వర్గాలుగా చీలిపోయింది. దీంతో ఆ రాష్ట్ర ప్రభుత్వం సంక్షోభం ముంగిట నిలిచింది.రాజస్థాన్ ముఖ్యమంత్రి అశోక్‌ గెహ్లాత్‌పై ఆగ్రహంగా ఉన్న ఉప ముఖ్యమంత్రి సచిన్‌ పైలట్‌, తన వర్గానికి చెందిన ఎమ్మెల్యేలను ఢిల్లీ తీసుకుని వెళ్లారు. సచిన్‌ పైలట్‌ తన వద్ద 30 మంది ఎమ్మెల్యేలు ఉన్నారని, అశోక్ గెహ్లాత్ ప్రభుత్వం మైనారిటీలో ఉందని ప్రకటించాడు. ఈ సంక్షోభ సమయంలో సచిన్‌ పైలట్‌ ప్రదేశ్‌ కాంగ్రెస్ పార్టీ రాష్ట్ర అధ్యక్షుడిగా, గ్రామీణాభివృద్ధి శాఖ మంత్రిగా పనిచేస్తున్నాడు. సచిన్‌ పైలట్‌ బీజేపీలో చేరుతున్నాడని ప్రచారం జరిగింది.

ఈ నేపథ్యంలో రాజస్థాన్‌లోని తమ పార్టీ ఎమ్మెల్యేలందరికీ కాంగ్రెస్ పార్టీ విప్ జారీ చేసింది. జైపూర్‌లోని ముఖ్యమంత్రి అశోక్ గెహ్లాత్ నివాసంలో శాసనసభా పక్షం సమావేశం ఉందని, ఈ సమావేశంలో ఎమ్మెల్యేలందరూ ఉండడం తప్పనిసరి అని ఆదేశించింది. అనంతరం అసంతృప్త నేత సచిన్ పైలట్‌ను రాజస్థాన్ ఉప ముఖ్యమంత్రి, ఆ రాష్ట్ర పీసీసీ అధ్యక్ష పదవుల నుంచి కాంగ్రెస్ పార్టీ తొలగించింది. రాజస్థాన్ మాజీ ఉప ముఖ్యమంత్రి సచిన్ పైలట్ తాను బీజేపీలో చేరబోవడం లేదని ప్రకటించాడు.

మూలాలు

వర్గం:రాజస్థాన్ వ్యక్తులు
వర్గం:1977 జననాలు
వర్గం:భారత జాతీయ కాంగ్రెస్ నాయకులు